Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 406/08)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Oltina”

PDO-RO-A0611-AM01

Paziņojuma datums: 2021. gada 8. jūlijā.

APSTIPRINĀTĀ GROZĪJUMA APRAKSTS UN PAMATOJUMS

Noteiktā ģeogrāfiskā apgabala pašvaldību teritoriju nosaukumu labošana

Ir mainīti to pašvaldību teritoriju nosaukumi, kas veido daļu no noteiktā ģeogrāfiskā apgabala, kurā ražo ar ACVN “Oltina” apzīmēto produktu, jo specifikācijas sagatavošanas laikā tie tika ievadīti nepareizi; ir jāizmanto pareizie pašvaldību teritoriju nosaukumi, t. i., Galița un Coslugea, kā parādīts Konstancas (Constanța) apgabala, kurā tās atrodas, pašreizējā administratīvajā struktūrā.

Grozījums attiecas uz specifikācijas III nodaļu un vienotā dokumenta 6. punktu.

VIENOTAIS DOKUMENTS

1. Nosaukums

Oltina

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Analītiskās un organoleptiskās īpašības

Īss apraksts

Baltvīni — salmu dzeltenā līdz zaļgandzeltenā krāsā, ar labu skābumu un augļainumu, kā arī labi nogatavojušos augļu (ābolu), medus, riekstu un eksotisku augļu (banānu, ananasu) aromātiem.

Sārtvīni — gaiši rozā krāsā, parasti saglabā savu augļu (svaigu un ne ļoti nogatavojušos meža augļu) aromātus.

Sarkanvīni — tumši sarkanā līdz intensīvā purpursarkanā krāsā, vairāk vai mazāk savelkoši, rada zālaugu garšas un smaržas iespaidu, kas palielina to stiprumu, bagāti ar fenola savienojumiem, kuri rada pilnības sajūtu; nogatavinātiem/izturētiem sarkanvīniem piemīt noapaļots raupjums un jāņogu, melleņu, čili piparu, dažkārt vijolīšu, kā arī meža augļu aromāts.

Vispārīgās analītiskās īpašības

Maksimālais kopējais spirta saturs (tilp. %): 15 Minimālais faktiskais spirta saturs (tilp. %): 11 Minimālais kopējais skābums: 3,5 grami litrā (izteikts vīnskābē) Maksimālais gaistošais skābums (miliekvivalentos litrā): 1,2 Maksimālais kopējais sēra dioksīda saturs (miligramos litrā): 250

5. Vīndarības metodes

5.1. Īpašās vīndarības metodes

1. Vīndarības metodes

Audzēšanas metode

Stādījumu biezība: vismaz 3 500 augu hektārā.

Apūdeņošana atļauta tikai sausos gados un ar Vīnkopības un vīna valsts biroja (ONVPV) paziņojumu, ja ūdens saturs augsnē 0–100 cm dziļumā pazeminās līdz 50 % no pilnās mitrumietilpības un ja izmanto saprātīgas apūdeņošanas devas (400–600 m3/ha).

5.2. Maksimālais ražas iznākums

1. Šķirnes “Sauvignon”, “Fetească regală”, “Merlot” un “Syrah”, kas ražas novākšanas laikā ir pilnībā nogatavojušās 14 000 kg vīnogu no hektāra

2. Šķirnes “Riesling italian” un “Crâmpoșie”, kas ražas novākšanas laikā ir pilnībā nogatavojušās 13 000 kg vīnogu no hektāra

3. Šķirnes “Fetească albă”, “Chardonnay”, “Pinot gris”, “Muscat Ottonel” un “Burgund mare”, kas ražas novākšanas laikā ir pilnībā nogatavojušās 12 000 kg vīnogu no hektāra

4. Šķirnes “Cabernet Sauvignon” un “Pinot noir”, kas ražas novākšanas laikā ir pilnībā nogatavojušās 10 000 kg vīnogu no hektāra

5. Šķirne “Fetească neagră”, kas ražas novākšanas laikā ir pilnībā nogatavojusies 9 000 kg vīnogu no hektāra

6. Šķirnes “Sauvignon”, “Fetească regală”, “Merlot” un “Syrah”, kas ražas novākšanas laikā ir pilnībā nogatavojušās 87 hl no hektāra

7. Šķirnes “Riesling italian” un “Crâmpoșie”, kas ražas novākšanas laikā ir pilnībā nogatavojušās 81 hl no hektāra

8. Šķirnes “Fetească albă”, “Chardonnay”, “Pinot gris”, “Muscat Ottonel” un “Burgund mare”, kas ražas novākšanas laikā ir pilnībā nogatavojušās 74 hl no hektāra

9. Šķirnes “Cabernet Sauvignon” un “Pinot noir”, kas ražas novākšanas laikā ir pilnībā nogatavojušās 62 hl no hektāra

10. Šķirne “Fetească neagră”, kas ražas novākšanas laikā ir pilnībā nogatavojusies 56 hl no hektāra

6. Noteiktais ģeogrāfiskais apgabals

Konstancas apgabals:

— Ostrov pašvaldības teritorija: Ostrov, Almălău un Galiţa ciemats,

— Oltina pašvaldības teritorija: Oltina, Satul Nou, Răzoarele un Strunga ciemats,

— Lipniţa pašvaldības teritorija: Lipniţa, Coşlogea un Canlia ciemats,

— Aliman pašvaldības teritorija: Aliman, Dunăreni, Vlahii un Floriile ciemats,

— Ion Corvin pašvaldības teritorija: Ion Corvin, Viile, Crângu, Brebeni un Rariştea ciemats,

— Băneasa pilsēta: Băneasa pilsēta un Negureni un Făurei ciemats,

— Chirnogeni pašvaldības teritorija: Chirnogeni ciemats.

7. Galvenās vīna vīnogu šķirnes

“Burgund Mare N” — “Grosser Burgunder”, “Grossburgunder”, “Blaufränkisch”, “Kekfrankos”, “Frankovka”, “Limberger”

“Cabernet Sauvignon N” — “Petit Vidure”, “Bourdeos tinto”

“Chardonnay B” — “Gentil blanc”, “Pinot blanc Chardonnay”

“Crâmpoșie B”

“Fetească albă B” — “Păsărească albă”, “Poama fetei”, “Mädchentraube”, “Leanyka”, “Leanka”

“Fetească neagră N” — “Schwarze Mädchentraube”, “Poama fetei neagră”, “Păsărească neagră”, “Coada rândunicii”

“Fetească regală B” — “Königliche Mädchentraube”, “Königsast”, “Kiralyleanka”, “Dănășană”, “Galbenă de Ardeal”

“Merlot N” — “Bigney rouge”

“Muscat Ottonel B” — “Muscat Ottonel blanc”

“Pinot Gris G” — “Affumé”, “Grauer Burgunder”, “Grauburgunder”, “Grauer Mönch”, “Pinot cendré”, “Pinot Grigio”, “Ruländer”

“Pinot Noir N” — “Blauer Spätburgunder”, “Burgund mic”, “Burgunder roter”, “Klävner Morillon Noir”

“Riesling italian B” — “Olasz Riesling”, “Olaszriesling”, “Welschriesling”

“Sauvignon B” — “Sauvignon verde”

“Syrah N” — “Shiraz”, “Petit Syrah”

8. Saiknes vai saikņu apraksts

Saikne ar noteikto apgabalu

Vīndārzs atrodas Dobrudžas (Dobrogea) dienvidrietumu daļā, Donavas (Balta Ialomiței) un Bulgārijas robežas izveidotajā leņķī, un to šķērso 44°10" ziemeļu paralēle. Atsevišķi vīndārzi ir sagrupēti šādos centros: Ostrov, Băneasa, Oltina un Aliman.

Reljefs veido daļu no Oltina strukturālā līdzenuma, kura augstums ir no 130 līdz 200 m, un to sadrumstalo dziļas ielejas ar slīpām nogāzēm un 10° līdz 30° gradientiem. Jānorāda, ka lielākā daļa vīnkoku stādījumu atrodas zemākajā līmenī un jo īpaši Donavas krastmalas nogāzēs un upes pieteku straumēm bagātajās ielejās. Šādās nogāzēs bieži vien ir izveidotas terases, un tās ir vērstas uz ziemeļiem, ziemeļaustrumiem un ziemeļrietumiem.

Gaisa straumju ietekmē tiek radīts mērens, pavasarīgs mikroklimats, kas nodrošina vīnogu agrīnu nogatavošanos I un II posmā un vēlīno šķirņu lēnu nogatavošanos.

Gruntsūdeņu plūsmas ir nelielas un pārtrauktas vai arī tie atrodas lielā dziļumā. Donava un apgabalam raksturīgās īpatnības rada mikroklimatu, kas nodrošina vīnkokiem labvēlīgu mitruma, siltuma un gaismas daudzumu.

Klimats ir raksturīgs visam reģionam, ar izteiktu termālo un pluviometrisko kontinentālismu. Tm [vidējā temperatūra] = 11 °C (–1 °C janvārī, +22 °C jūlijā); Pm [vidējais nokrišņu daudzums] = 450–500 mm (iztvaikojot 650–700 mm); labvēlīgi heliotermālie resursi: kopējais saules starojums — 128 kcal/cm2, saules stundu skaits — 2 200–2 300 h; pozitīvo temperatūru summa: 4 100°–4 200 °C gadā. Bezsala periods ir 204 dienas. Relatīvais mitrums ir no 64 līdz 80 %. Zemākā temperatūra ir janvārī, t. i., –30 °C, bet augstākā — augustā, t. i., aptuveni +40 °C.

Mēneša vidējais faktiskās saules gaismas ilgums veģetācijas periodā ir no 187 līdz 315 stundām. Mēneša vidējā gaisa temperatūra veģetācijas periodā ir no 10,7 līdz 22 °C. Reljefs

Ar vīnkokiem apstādītā apgabala reljefu veido 100 līdz 200 m augsti pauguri ar paugurainām upstarpām; tas nodrošina, ka, pateicoties ziemas temperatūrām, vīnkokus var audzēt neaizsargātā sistēmā vai izmantojot augstas vai pusaugstas formas ar rezerves augļzariem auga lejasdaļā.

Zonālās augsnes pieder pie stepēm raksturīgajām melnzemes augsnēm (brūnā melnzeme, tipiska melnzeme, karbonātiskā un māla-diluviālā melnzeme, pelēkzeme), bet azonālās augsnes ļoti erodētās nogāzēs ir regosoli un erodētas augsnes.

Ģeoloģisko pamatni veido biezs lesa slānis (30–40 m), kas pārklāj pamīšus izkārtoto smilšakmeni, kaļķakmeni un terciārās smiltis šajā teritorijā esošās Dobrudžas platformas augšdaļā.

Tā kā vīnkoki atrodas vietā, kurā ir tiem labvēlīgi klimatiskie apstākļi, labs vērsums un lielākā daļa rindu ir izvietotas no ziemeļiem uz dienvidiem, un kurā ir kaļķainas augsnes, kas bagātas ar dzelzs oksīdiem, vīniem, kuri iegūti no vīna vīnogu šķirnēm, piemīt īpašas strukturālās iezīmes, garša un smarža, kā arī dzīvīgu krāsu gamma. Baltvīnu krāsa ir no dzīvīgas salmu dzeltenas līdz dzeltenai un dzeltenzaļai, savukārt sarkanvīnu krāsa ir no tumši sarkanas līdz intensīvi purpursarkanai.

Vīnu aromātu kopumu un augļainumu izceļ jaunas kontrolētas vīndarības tehnoloģijas.

Ražošana norit kvalitatīvu vīnu iegūšanas apgabala robežās, jo tas atrodas Konstancas apgabala dienvidos, kur saules gaismas intensitāte un ilgums, temperatūra, nokrišņi un ar dzelzs oksīdiem bagātās kaļķainās augsnes veicina tādu strukturētu vīnu ražošanu, kuros ir daudz primāri svarīgu elementu, kas vajadzīgi vīniem ar kontrolētu cilmes vietas nosaukumu (cukuru saturs, sausais ekstrakts, skābums, aromātiskie savienojumi, fenola savienojumi u. c.).

Svarīga nozīme balto un sarkano vīnogu kvalitātes nodrošināšanā ir reljefam, un labvēlīgas ir nogāzes ar austrumu vērsumu, jo īpaši apgabala vidusdaļā; mierīgos atmosfēras apstākļos tas nogāzēs nodrošina lēnu gaisa cirkulāciju. Antocianīna pigmenti labāk uzkrājas nogāzēs audzētās vīnogās nekā līdzenā zemē audzētās vīnogās.

Pārmērīgi kontinentālais klimats ir labvēlīgs sarkanvīniem, jo palielina reljefa formu radītā starojuma enerģiju, veicina elpošanu, mazina organisko skābju īpatsvaru vīnogās un tehnoloģiski gatavām vīnogām nodrošina piemērotu skābumu.

Iegūtie vīni ir pilnmiesīgi, bieži vien ar atlikumcukuriem, piemēroti izturēšanai, un to spirta saturs bieži vien pārsniedz 12 tilp. % robežu.

9. Būtiski papildu nosacījumi (iepakojums, marķējums, citas prasības)

Tirdzniecības nosacījumi

Tiesiskais regulējums:

valsts tiesību aktos.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

papildu noteikumu nav.

Saite uz produkta specifikāciju

https://www.onvpv.ro/sites/default/files/caiet_sarcini_doc_oltina_modif_cf_cererii467_21.02.2019_no_track_changes.pdf

(1) OV L 9, 11.1.2019., 2. lpp.